Steinosen/Sjømyrpollen naturreservat

Steinosen/Sjømyrpollen naturreservat ligger på Nordneset, sør/sørøst for  Tranøy og vest for Sommersel, i Hamarøy i Nordland.

Naturreservatet har et totalt areal på 1 342 dekar, og omfatter Steinosen, de to grenene av Sjømyrpollen, noen små holmer samt et relativt smalt belte med landområde rundt osene.. Besøkt 7. august 2017
 Steinosen er en trang kil mellom Osen og Sjømyrpollen som avgrenses av lave granittrygger i nord og sør. Innerst er det sammenhengende strandeng med brakkvannspreget vegetasjon (med bl.a. småhavgras og skredarve) som går over til å bli mer  salint utover i vika.
 Sjømyrpollen er delt i en sørvestlig og en sørøstlig del som er nesten avstengt i  munningen av Steinsosøya. Her er et stort og variert artsutvalg som er representativt for strandeng, med myr, fuktig bjørkeskog og tørr krekling-einerhei. Det er også et viktig beiteområde for gjess.
 Holmene er lave, med unntak av Engelsholmen (15 meter høy), og er viktige hekkelokaliteter for sjøfugl, med store forekomster av måsefugl (gråmåse, svartbak, fiskemåser, krykkjer og terner) og noe ærfugl. Vegetasjonen er preget av fuglegjødsling.

Området er et attraktivt friluftsområde.

Formålet med fredningen er «å ivareta et verdifullt kystområde, strandengområde, med det naturlig tilknyttede plante- og dyreliv. Området har først og fremst verdi i havstrandbotanisk sammenheng.»Database: Økologiske forhold i Steinosen/Sjømyrpollen. 

Steinosen/Sjømyrpollen ligger under Statens naturoppsyns lokalkontor i Fauske.

 Referanser 

 Eksterne lenker 
 Lovdata: Kystvernplan for Steinosen/Sjømyrpollen naturreservat
 Direktoratet for naturforvaltning

Kategori:Naturreservater i Nordland
Kategori:Verneområder i Hamarøy
Kategori:Verneområder opprettet i 2002